Éyɔŋ Ǹtondôbə Zambá woe a yi wa nyílī é sí wāyi nɔ̌ŋ nyī, abuí məyɔŋ bíkúl mâyi ku á mís móe: bə Hitít, bə Girgashít, bə Amorít, bə Kananít, bə Perizít, bə́ Hivít, bə Yebuzít, məyɔŋ zamgbál yā mə́ nə́ ábuí ai ngul mə́ lodo wa. 2Ǹtondôbə Zambá woe a yi wa mɔ́ və́, wayi mɔ́ yíd, wayi mɔ́ mǎn dzâ. Wǎyǐ kig nɔŋ óyīlí ai mɔ́, ngə́ á dzǔ kīg mɔ́. 3Wǎyǐ kig lúgan ai mɔ́; wǎyǐ kig və́ ngɔn dzóe álūg ábə̄ ndómán dzābá, ngə́ á lūgū ndómán dzóe ngɔn dzabá. 4Ndóman dzóe e zǎ bɔ̄ təge ma toŋ, ě ngasye bəzəzə̌ bəzambá, eyɔ̌ŋ tē hḿ áyɔ̄g Ńtondôbə láyi yóŋ ábə̄ mínā; á mān mína dzâ étīe etíé. 5Éyə myǎyi bəlan ai bɔ́ naa: myǎyi mǎn sógolǒ balatâr bábá á sí mǐ mān búg mə̄kɔ́g mábá, myǎyi mǎn tsíg mə̄kóm mábá, mǐ mān dígī bivəgələ byábá á ndóan. Amú o nə áyɔ̌ŋ yā bə́ ngáfúbu Ǹtí Zambá woe. 7Ńgə́ Ńtí Zambá á ngātɔ́b wā, nâ ó bɔ áyɔŋ díé yā ndá étē, á zāŋ mə́yɔŋ mə́sə̄ yā sí ndon. A ndzí kig wa tɔ́b nālá ású ó ngādaŋ abuí, o lodo mə́yɔŋ mə́sə məvɔ́g, Ǹtí á ngālad ai mínā, a tɔ́bɔ̄ fə̄ mínā, tɔ fɔ́ɔ́ anə́ áyɔŋ dáán á nə́ ábɔ̄d ábuí a lodo məyɔŋ mə́sə.